EkBass/fiwiki-20250220-pages-articles huggingface dataset:
Korsakoffin oireyhtymä

Korsakoffin oireyhtymä on harvinainen neurologinen sairaus, jonka aiheuttaa tiamiinin eli B1-vitamiinin puute. Oireyhtymää tavataan lähinnä alkoholisteilla, jotka ovat juoneet pitkään ja todella raskaasti: vaiva aiheuttaa totaalisen lähimuistin menetyksen. Korsakoffin oireyhtymää sairastava ei välttämättä muista, mitä hän teki muutamaa minuuttia aiemmin, joten hän joutuu koko ajan keksimään ”juttuja” täyttääkseen tyhjät kohdat.http://www.hs.fi/kotimaa/Seiniin+tuijottelun+jalo+taito/a1305557925768?cmp=nl-180312 ==Lähteet== Luokka:Alkoholismi Luokka:Neurologiset sairaudet Luokka:Oireyhtymät
Harjavallan Jymy

Harjavallan Jymy on vuonna 1910 perustettu urheilun yleisseura, jonka ohjelmaan kuuluvat maastohiihto, mäkihyppy, yleisurheilu, lentopallo, pesäpallo sekä alppihiihto. Seura ylläpitää Harjavallassa toimivaa Hiittenharjun hiihtokeskusta. Tunnetuimpia seuraa edustaneita urheilijoita ovat mäkihyppääjät Vesa Hakala ja Jarkko Heikkilä sekä alppihiihtäjät Mika Marila ja Kia-Emilia Hakala. Seuran pesäpallojoukkue pelasi vuonna 1957 yhden kauden korkeimmalla sarjatasolla SM-sarjassa. ==Lähteet== == Aiheesta muualla == *Harjavallan Jymyn kotisivut Luokka:Harjavaltalaiset urheiluseurat Luokka:Suomalaiset urheilun yleisseurat Luokka:Pesäpalloseurat
Xavi Torres

Xavier "Xavi" Torres Buigues (s. 27. marraskuuta 1986 Xàbia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Betisiä ja on pelipaikaltaan puolustava keskikenttäpelaaja. == Seurajoukkueura == Torres on Villarrealin junioriakatemian kasvatti. Sieltä hän siirtyi vuonna 2006 Alicanteen. Seuraavana kesänä 2007 hän siirtyi Barcelonaan pelaten kuitenkin pääosin seuran reservijoukkueessa Tercera Divisiónissa. 17. toukokuuta 2009 hän teki ensiesiintymisensä edustusjoukkueessa ottelussa Mallorcaa vastaan. 12\. kesäkuuta 2009 Torres siirtyi ilmaisella siirrolla Málagaan ja teki joukkueen kanssa nelivuotisen sopimuksen.Malaga sign Barcelona's Xavi Torres The Guardian. Viitattu 19.3.2012. 30\. elokuuta 2009 hän teki ensimmäisen maalinsa joukkueessa ottelussa Atlético Madridia vastaan. Seuraavana kesänä 2010 hän siirtyi lainasopimuksella Levanteen.Güiza se declara en rebeldía y confiesa que vuelve a España aunque el Málaga aún no le ha llamado Marca. Viitattu 19.3.2012. == Lähteet == == Aiheesta muualla == * Xavi Torresin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Hamza Barhoumi

Hamza Barhoumi (s. 10. toukokuuta 1991) on tunisialainen judoka. Hän saavutti menestystä nuorten kisoissa voittamalla muun muassa kultamitalin nuorten Afrikan-mestaruuskilpailuissa 2010. Kansallisella tasolla Barhoumi on saavuttanut kaksi hopeamitalia Tunisian mestaruuskisoissa. Kansainvälisissä kisoissa aikuisten tasolla Barhoumin toistaiseksi paras saavutus on pronssimitali Arabian kisoista vuodelta 2011.JudoInside.com Viitattu 19.3.2012 ==Lähteet== Luokka:Tunisialaiset judokat Luokka:Vuonna 1991 syntyneet Luokka:Elävät henkilöt
Hrdlička

Hrdlička on tšekkiläinen sukunimi. * Aleš Hrdlička, tšekkiläis-amerikkalainen antropologi. * Alfred Hrdlicka (1928–2009), itävaltalainen taidemaalari ja kuvanveistäjä. * Ivan Hrdlička, tšekkiläinen roomalaiskatolinen piispa. * Josef Hrdlička (s. 1942), slovakialainen poliitikko. * Květoslava "Květa" Hrdličková (s. 1975) tšekkiläinen tenniksenpelaaja. * Tomáš Hrdlička, tšekkiläinen jalkapalloilija.
Avelon Formula

Avelon Formula on italialainen pikkuformulatalli, joka on kilpaillut vuodesta 2009 lähtien Italian Prototype Championship -sarjassa. Talli perustettiin vuonna 2004, jolloin se kilpaili Formula Renault V6 Eurocup -sarjassa sijoittuen sijalle 12. Vuonna 2005 talli kilpaili Formula Renault 3.5 -sarjassa saavuttamatta pisteitä. Seuraavana vuonna se kilpaili Euroseries 3000 -sarjassa sijoittuen kuudenneksi. Luokka:Italialaiset autourheilutallit
No Leaf Clover

No Leaf Clover on kahdeksas kappale livealbumilta S&M.; Kappaleella soittavat Metallica ja San Franciscon sinfoniaorkesteri. Laulu oli yksi kahdesta uudesta kappaleesta S&M; albumilta. Se alkaa orkesterin soittamalla intro-osuudella. Se oli yhtyeen neljäs kappale, joka saavutti ensimmäisen sijan Billboard Hot Mainstream Rock Tracks -listalla. Luokka:Vuoden 2000 kappaleet Luokka:Metallican kappaleet
HMS Locust

HMS Locust on ollut kolmen Britannian Kuninkaallisen laivaston aluksen nimenä. * HMS Locust (1801), 14-tykkinen priki * HMS Locust (1896), Earnest-luokan torpedovenehävittäjä * HMS Locust (T28), Locust-luokan tykkivene
Nero-julistus

Tuhoamiskäsky valtakunnan alueella () eli niin sanottu Nero-käsky (Nerobefehl) oli Adolf Hitlerin toisen maailmansodan loppuvaiheessa 19. maaliskuuta 1945 antama käsky. Sen mukaan kaikki Saksan sotateollisuudelle tarkoitetut rakennukset sekä muut mahdolliset liittoutuneiden haltuun jääneet kohteet oli tuhottava. Nimi ”Nero-käsky” viittaa tarinaan, jonka mukaan Rooman keisari Nero olisi määrännyt sytyttämään vuoden 64 Rooman palon. == Tausta == Vuonna 1945 Hitlerin unelma natsien hallitsemasta Euroopasta oli murentunut. Liittoutuneet etenivät kahdella rintamalla kohti Saksaa. Siitä huolimatta Hitler ei ollut halukas myöntämään tappiota ja alistumaan ehdottomaan antautumiseen, niinkuin Versailles’n rauhassa oli käynyt. Nero-käsky ei ollut Hitlerin ensimmäinen määräys rakennusten ja infrastruktuurin täydellisestä tuhoamisesta. Pariisin vapautuksen aikaan hän oli määrännyt virittämään räjähteillä kaikki tärkeimmät muistomerkit, kuten Eiffel-tornin ja tärkeimmät rautatieasemat. Pariisin sotilaskuvernööri Dietrich von Choltitz oli saanut määräyksen, että liittoutuneiden edetessä Pariisiin pommit oli räjäytettävä, jotta kaupungissa syntyisi täydellinen sekasorto. Choltitz ei kuitenkaan toteuttanut määräystä, vaan antautui liittoutuneille. == Määräyksen sisältö == Keskeisin osa Nero-käskyäHugh R. Trevor Roper (ed) Blitzkrieg to Defeat: Hitler's War Directives 1939–1945 (NY: Holt Rinehart and Winston, 1971) pp. 206–207: == Toimeenpano == Vastuu määräyksen toteuttamisesta lankesi varusteluministeri Albert Speerille. Oman kuvauksensa mukaan Speer järkyttyi käskystä ja menetti uskonsa Hitleriin ja päätti Choltitzin tavoin jättää tahallaan noudattamatta käskyä. Saatuaan käskyn Speer pyysi, että valta suunnitelman toteuttamisesta keskitettäisiin hänelle, mutta käyttikin sitten tätä valtaa vakuuttaakseen kenraalit ja gauleiterit jättämään käskyn huomiotta. Hitler ei ollut tietoinen Speerin päätöksestä jättää käsky noudattamatta. Vasta sodan lopulla Speer paljasti asian itse Hitlerille vieraillessaan tämän luona Berliinin bunkkerissa. Hitler suuttui, mutta antoi Speerin silti lähteä bunkkerista. Hitler teki itsemurhan 42 päivää käskyn antamisen jälkeen 30. huhtikuuta 1945. Pian sen jälkeen Saksan armeija antautui. == Katso myös == * Poltetun maan taktiikka ==Lähteet== ==Aiheesta muualla== *Hitlers „Verbrannte Erde“ Befehl (Nero-Befehl) (19. März 1945) und Albert Speers Antwort (29. März 1945) Deutsche Geschichte in Dokumenten und Bildern Luokka:Saksan sotahistoria 1939–1945 Luokka:Adolf Hitler Luokka:1945 Luokka:Käskyt
HMS Panther

HMS Panther on ollut kuuden Britannian Kuninkaallisen laivaston aluksen nimenä. * HMS Panther (1703), 54-tykkinen neljännen luokan alus * HMS Panther (1746), 50-tykkinen neljännen luokan alus * HMS Panther (1758), 60-tykkinen neljännen luokan alus * HMS Panther (1778), 14-tykkinen sluuppi * HMS Panther (1897), Earnest-luokan torpedovenehävittäjä * HMS Panther (G41), P-luokan hävittäjä.
HMS Seal

HMS Seal on ollut kolmen Britannian Kuninkaallisen laivaston aluksen nimenä. * HMS Seal (1897), Earnest-luokan torpedovenehävittäjä * HMS Seal (N37), Grampus-luokan sukellusvene * HMS Seal (1991), apualus
River-luokka (miinanraivaaja)

River-luokka oli Britannian kuninkaallisen laivaston kahdentoista 1980-luvulla valmistetun miinanraivaajan muodostama alusluokka. == Alukset == River-luokan miinanraivaajatGardiner, Robert s. 543 Nimi Valmistaja Kölinlasku Vesille Valmis Kohtalo HMS Waveney Richards Dry Dock and Engineering, Lowestoft - 8. syyskuuta 1983 12. heinäkuuta 1984 myyty Bangladeshille nimettynä BNS Shaplaksi HMS Carron Richards - 23. syyskuuta 1982 30. syyskuuta 1984 myyty Bangladeshille nimettynä BNS Shaikatiksi HMS Dovey Richards - 7. joulukuuta 1983 30. maaliskuuta 1985 myyty Bangladeshille nimettynä BNS Suroviksi HMS Helford Richards - 16. toukokuuta 1984 7. kesäkuuta 1985 myyty Bangladeshille nimettynä BNS Shaibaliksi HMS Humber Richards - 17. toukokuuta 1984 7. kesäkuuta 1985 myyty Brasilialle nimettynä Amorim do Valleksi HMS Blackwater Richards - 29. elokuuta 1984 5. heinäkuuta 1985 myyty Brasilialle nimettynä Beneventeksi HMS Itchen Richards - 30. kesäkuuta 1984 12. lokakuuta 1985 myyty Brasilialle nimettynä Bracuiksi HMS Helmsdale Richards - 11. tammikuuta 1985 1. maaliskuuta 1986 myyty Brasilialle nimettynä Taurukseksi HMS Orwell Richards - 7. helmikuuta 1985 7. helmikuuta 1986 myyty Guyanalle nimellä Essequibo HMS Ribble Richards - 7. toukokuuta 1985 19. helmikuuta 1986 myyty Brasilialle nimettynä Garnier Sampaioksi HMS Spey Richards - 22. toukokuuta 1985 4. huhtikuuta 1986 myyty Brasilialle nimettynä Bocainaksi HMS Arun Richards - 20. elokuuta 1985 29. huhtikuuta 1986 myyty Brasilialle nimettynä Babetongaksi == Lähteet == * === Viitteet === Luokka:Kuninkaallisen laivaston miinanraivaajat Luokka:Miinanraivaajat
Opus incertum

Opus incertum (, epävarma, horjuva) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan sinänsä sattumanvaraisesti aseteltu erikokoinen kiviaines muodosti tasapinnan ulospäin. Menetelmä oli käytössä enimmäkseen ensimmäisellä vuosisadalla eaa. == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4 Luokka:Antiikin Rooman arkkitehtuuri
Salsiccia

Salsiccia on italialaisen ruoka- ja kestomakkaran yleisnimi. Se muistuttaa jossain määrin saksalaista bratwurstia. Raaka-aine ja mausteet vaihtelevat seudun mukaan. Usein salsiccia on raaka sianlihamakkara, joka kypsennetään valmistettaessa ruoaksi.Jaakko Rahola, Makkarasanoja viitattu 19.3.2012 == Lähteet== == Aiheesta muualla == *Italialainen salsiccia-tuoremakkara – Paistopintaa syvemmältä Luokka:Italialainen keittiö Luokka:Makkarat
Kojihappo

Kojihappo (C6H6O4) on pyroneihin kuuluva heterosyklinen orgaaninen yhdiste. Sitä tuottavat useat sienet ja sitä käytetään muun muassa kosmetiikkatuotteissa. ==Ominaisuudet ja valmistus== Kojihappo on hapan, vaikka se ei sisälläkään karboksyyliryhmää, koska renkaaseen kiinnittynyt hydroksyyliryhmä voi deprotonoitua. Monet sienet, erityisesti Aspergillus- suvun homeet tuottavat yhdistettä aineenvaihduntatuotteenaan glukoosista. Bioteknisesti kojihappoa tuotetaankin tyypillisimmin fermentoinnilla sokereista käyttäen A. oryzae-, A. flavus- tai A. tamarii -kantoja. Glukoosin lähteenä voidaan käyttää esimerkiksi höyrytettyä riisiä.Frieder W. Lichtenthaler: Carbohydrates as Organic Raw Materials, Ullmann's Encyclopedia of Industrial Chemistry, John Wiley & Sons, New York, 2010 Teoksen verkkoversio Viitattu 19.03.2012 ==Käyttö== Kojihappo estää tyrosinaasientsyymin toiminnan, minkä vuoksi sitä on käytetty varsinkin Japanissa ihoa vaalentavissa kosmetiikkatuotteissa. Sen on kuitenkin todettu olevan mahdollisesti yliherkkyyttä aiheuttava yhdiste ja mahdollisesti myös myrkyllinen ja karsinogeeninen. Tyrosinaasin eston vuoksi yhdistettä on toisinaan lisätty myös elintarvikkeisiin estämään tummumista ja antioksidantiksi. Tyrosinaasin ja muiden metallientsyymien estäminen perustuu kojihapon kykyyn kelatoida kuparia ja muita metalli-ioneja. == Lähteet == == Aiheesta muualla == *DrugBank: 5-Hydroxy-2-(Hydroxymethyl)-4h-Pyran-4-One *Kyoto Encyclopedia of Genes and Genomes (KEGG): Kojic acid *ChemBlink: Kojic acid Luokka:Sykliset eetterit Luokka:Elintarvikelisäaineet Luokka:Primääriset alkoholit
Kurt Mollekens

Kurt Mollekens (s. 8. maaliskuuta 1973) on belgialainen autourheilija ja tallipäällikkö. Hän aloitti uransa karting-sarjoissa vuonna 1990. Vuonna 1992 hän siirtyi Formula Ford-sarjaan voittaen samalla kertaa Benelux Formula Ford, Hollannin Formula Ford ja Belgian Formula Ford sarjojen mestaruudet. Vuonna 1993 Mollekens kilpaili Britannian Formula Ford sarjassa ja seuraavana vuonna Formula Opel Lotus sarjassa. Vuosina 1995-96 hän kilpaili Britannian F3 sarjassa voittaen Zandvoortin kilpailun vuonna 1996. Vuosina 1997-99 Mollekens kilpaili Formula 3000 sarjassa omassa KTR-tallissaan. Vuonna 1999 hän kilpaili myös Belgian Pro Car Series-sarjassa Peugeotilla. Vuosina 2000-2002 hän kilpaili FIA GT Championship-sarjassa. Vuosina 2002-2008 Mollekens toimi KTR tallinsa tallipäällikkönä World Series by Nissan ja World Series by Renault- sarjoissa. Vuonna 2004 hän itse kilpaili European Touring Car Championship- sarjassa. Vuonna 2011 hänen tallinsa kilpaili Eurocup Formula Renault- sarjassa. == Lähteet == Luokka:Belgialaiset autourheilijat Luokka:Vuonna 1973 syntyneet Luokka:Elävät henkilöt
Karppinen

Karppinen on suomalainen sukunimi, joka on muun muassa seuraavilla henkilöillä: * Ahti Karppinen (1895–1918), jääkärivänrikki * Aino Karppinen (s. 1998), jääkiekkoilija * Anneli Karppinen (s. 1964), näyttelijä * Antti Karppinen (1923–2015), suurlähettiläs ja ulkoasiainneuvos * Atte Karppinen (s. 1998), jääkiekkoilija * Eeva Karppinen (s. 1987), soutaja, Pertti Karppisen tytär * Elsa Karppinen (os. Korhonen, 1901–1957), vasemmistopoliitikko * Erik Karppinen (1859–1903), Talas-Eera, voimamies * Henna Karppinen-Kummunmäki (s. 1987), tietokirjailija * Iiro Karppinen (s. 2003), jääkiekkoilija * Jari Karppinen (s. 1957), käräjätuomari ja jalkapallovaikuttaja * Juho Karppinen (s. 1983), soutaja, Pertti Karppisen poika * Juho Karppinen (s. 1990), jalkapalloilija * Jukka Karppinen (s. 1966), lauluntekijä * Kenneth Karppinen, helluntaiseurakunnan pastori ja gospel-muusikko * Klaus Karppinen (1907–1992), kilpahiihtäjä ja olympiavoittaja, maanviljelijä * Lyyli Karppinen (o.s. Hirvimäki, 1892–1972), kudottaja, yrittäjä ja yritysjohtaja * Maarit Karppinen (s. 1959), kemisti ja akatemiaprofessori * Mari Karppinen (s. 1984), televisiotoimittaja ja kirjeenvaihtaja * Matti Karppinen (s. 1958), yritysjohtaja * Mika Karppinen (Gas Lipstick, s. 1971), muusikko * Pasi Karppinen (s. 1981), jalkapalloilija * Pertti Karppinen (s. 1953), kilpasoutaja ja olympiavoittaja * Raija Karppinen (ent. Partinen, nyk Lindbäck, 1939–2024), iskelmäsanoittaja * Reima Karppinen (s. 1958), kilpasoutaja, Pertti Karppisen veli * Riikka Karppinen (s. 1994), poliitikko ja luonnonsuojelija * Riikka Karppinen (s. 1991), pesäpalloilija * Roosa Karppinen (s. 2002), jalkapalloilija * Salme Karppinen (s. 1937), näyttelijä * Sami Karppinen (s. 1971), rumpali * Sami Karppinen, jääkiekkovalmentaja * Sanna Karppinen (s. 1979), tietokirjailija, freelancer-kustannustoimittaja, mainonnan suunnittelija * Teemu Karppinen, rumpali * Timo Karppinen (s. 1967), suunnistaja * Tuula Karppinen (o.s. Kivi, s. 1958), kuulantyöntäjä, viisiottelija ja soutaja, Reima Karppisen puoliso * Veikko Karppinen (s. 1986), jääkiekkoilija
Braatvursti

Braatvursti () on saksalaisperäinen paistomakkara. Sen raaka-aineena käytetään yleensä sianlihaa, ja se maustetaan esimerkiksi yrteillä, muskotilla ja sipulilla. Se voi olla raaka- tai ruokamakkara, kooltaan nakin luokkaa.Jaakko Rahola, Makkarasanoja viitattu 19.3.2012 Kuuluisinta braatvurstiseutua on Nürnberg, jossa tehdään myös pienimmän kokoiset braatvurstit. Nürnbergiläisellä braatvurstilla on Euroopan unionin nimisuoja. Itä- Sveitsissä, Sankt Gallenin seudulla, ja Liechtensteinissa valmistetaan nimisuojattua St. Galler Bratwurst IGP- eli Olma-Bratwurst-makkaraa. Braatvursti on suosittu grillimakkarana Suomessakin. Sitä valmistetaan sekä raaka- että keittomakkarana mutta ei yhtä mausteisena kuin Saksassa. ==Lähteet== == Aiheesta muualla == * Schutzverband Nürnberger Bratwürste e. V. * Deutsches Wörterbuch von Jacob und Wilhelm Grimm "Bratwurst" * Leitsätze für Fleisch und Fleischerzeugnisse des Deutsches Lebensmittelbuch|Deutschen Lebensmittelbuchs Luokka:Saksalainen keittiö Luokka:Sveitsiläinen keittiö Luokka:Nürnbergin historia Luokka:Liharuoat Luokka:Makkarat
1958 Miles

1958 Miles on kokoelma-albumi yhdysvaltalaisen jazz-trumpetisti Miles Davisin vuoden 1958 sessioista. Äänitykset ovat stereo-/monofonisia. Albumi on julkaistu vuosina 1974 ja 2001, levy-yhtiö on Sony Music Entertainment (Japani) ja luettelotunnus on SRCS 9744. Kansitekstin on tehnyt M. Okazaki ja kansikuvan Masuo Ikeda. == Kappaleet == ; Sivu 1 # On Green Dolphin Street – 9:51 # Fran-Dance – 5:51 # Stella by Starlight – 4:44 ; Sivu 2 # Love for Sale – 11:46 # Little Melonae – 11:05 Albumi sisältää Japanissa aikaisemmin julkaisemattoman kappaleen "Love for Sale". Yhdysvalloissa se on julkaistu kokoelma-albumilla Black Giants ja sittemmin albumilla Something Else. == Kokoonpano == * Miles Davis – trumpetti * John Coltrane – tenorisaksofoni * Paul Chambers – basso * Julian "Cannonball" Adderley – alttosaksofoni (1.1-2, 2.1) * Bill Evans – piano (paitsi 2.2) * Red Garland – piano (2.2) * Jimmy Cobb – rummut (paitsi 2.2) * "Philly" Joe Jones – rummut (2.2) == Uudelleenjulkaisut == Vuonna 2007 Sony BMG Music Entertainment on julkaissut albumin sarjassa Original Album Classics 5xCD (Columbia 88697160382CD3). Albumin nimenä on 58 Sessions Feat. Stella by Starlight eli '58 Sessions. Albumille on lisätty konsertissa äänitetyt kappaleet "My Funny Valentine" (kesto 10:13) ja "Oleo" (10:48). Näistä jälkimmäinen on vauhdikas. Lisäksi "Little Melonaen" tilalla on nopeatempoinen konserttitallenne "Straight, No Chaser". Kappaleen "Fran-Dance" nimi on muodossa "Fran Dance". == Lähteet == * Miles Davis 5xCD Original Album Classics (Columbia 88697160382CD3) 2007 Luokka:Miles Davisin albumit Luokka:Vuoden 1974 albumit
Suuri Nevka

Suuri Nevka () on Nevan suuhaara Pietarissa Venäjällä. Se erkanee Nevasta Koivusaaren () luona ja virtaa ensin sen ja Korpisaaren () pohjoispuolitse. Kivisaaren () luona siitä erkanee Pieni Nevka ) ja Mistulansaaren () luona Keski-Nevka (). Tämän jälkeen se laskee Suomenlahteen Ristisaaren () pohjoispuolella. Suureen Nevkaan laskee pohjoisesta vähäinen Mustajoki (). ==Katso myös== * Suuri Neva ==Lähteet== == Aiheesta muualla == luokka:Pietarin joet ja kanavat Luokka:Nevan alue Luokka:Suuhaarat
Turun suomenkielinen työväenopisto

Turun suomenkielinen työväenopisto on Turun kaupungin omistama vapaan sivistystyön oppilaitos. Se on Suomen neljänneksi vanhin kansalaisopisto, joka on aloittanut toimintansa vuonna 1908. Oppilaitos järjestää vuodessa opetusta noin 20 000 tuntia jakautuen 900 kurssiin, useaan luentosarjaan ja seminaariin. Opetus koostuu mm. vieraista kielistä, kädentaidoista, taideaineista, tanssista ja liikunnasta sekä maahanmuuttajille suunnatusta monikulttuurisesta opetuksesta. Opistossa opiskelee vuosittain 15 000 aikuista oppijaa. ==Aiheesta muualla== *Turun suomenkielisen työväenopiston www-sivut Luokka:Kansalais- ja työväenopistot Luokka:Turun oppilaitokset
Pieni Nevka

Pieni Nevka ) on Nevan suuhaara Pietarissa Venäjällä. Se erkanee Suuresta Nevkasta Kivisaaren () luona ja virtaa edelleen ensin Kivisaaren ja Korpisaaren (), sitten Koivusaaren () ja Ristisaaren () ja viimein Patsassaaren () ja Ristisaaren välitse Suomenlahteen. ==Katso myös== * Pieni Neva ==Lähteet== luokka:Pietarin joet ja kanavat Luokka:Nevan alue Luokka:Suuhaarat
Suuri Neva

Suuri Neva () on Nevan suuhaara Pietarissa Venäjällä. Neva jakautuu Suureen Nevaan ja Pieneen Nevaan () Vasilinsaaren eli Hirvisaaren () luona, mistä Suuri Neva virtaa Suomenlahteen Vasilinsaaren eteläpuolitse. ==Katso myös== * Suuri Nevka ==Lähteet== == Aiheesta muualla == luokka:Pietarin joet ja kanavat Luokka:Suuhaarat Luokka:Nevan alue
HMS Pegasus (1917)

HMS Pegasus oli Britannian kuninkaallisen laivaston vesilentokoneiden emälaiva. == Valmistus == Great Eastern Railway tilasi John Brown and Companyltä Clydebankistä matkustaja-alus SS Stockholmin, jonka köli laskettiin vuonna 1914. Ensimmäisen maailmansodan vuoksi rakennustyöt telakalla keskeytyivät. Amiraliteetti lunasti aluksen 27. helmikuuta 1917, ja se laskettiin vesille 9. kesäkuuta 1917 sekä nimettiin uudelleen palvelukseen oton jälkeen 28. elokuuta HMS Pegasukseksi. Alus oli muutettu toimimaan pyörin varustettujen lentokoneiden tukikohtana rakentamalla aluksen etuosaan lentoonlähtöalusta, ja vesilentokoneiden operointia varten se varustettiin nosturein koneiden veteen laskemiseksi.Gardiner, Robert 1906-1921 s. 67 == Palvelus == Alus liitettiin palvelukseen otettaessa Suureen laivastoon, jonka mukana se oli Pohjanmeren valvonnassa osallistumatta varsinaisiin taistelutoimiin. Vuodet 1919–1920 alus tuki brittiläisiä bolsevikkeja vastaan taistelleita joukkoja Pohjois-Venäjällä ja Mustallamerellä. Tämän jälkeen alus palveli Välimerellä aina vuoteen 1924 saakka, jolloin se siirrettiin Singaporeen. Alus siirrettiin vuonna 1925 reserviin, ja se myytiin vuonna 1931 romutettavaksi. === Lähteet === * * * === Viitteet === Luokka:Kuninkaallisen laivaston vesilentokoneiden emälaivat Luokka:Yhdistyneen kuningaskunnan ensimmäisen maailmansodan vesilentokoneiden emälaivat Luokka:John Brownin valmistamat alukset
Opus reticulatum

Opus reticulatum (, verkkomainen) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan aseteltiin pyramidinmuotoisia kiviä vinoriveihin niiden kärki muuriydintä kohti. Menetelmä oli käytössä ensimmäiseltä vuosisadalta eaa. aina puoliväliin ensimmäistä vuosisataa jaa. Sitä edelsi lyhyesti opus quasi reticulatum, jonkinlainen opus incertumin ja opus reticulatumin välimuoto, jossa rivit eivätkä kivet olleet täysin säännönmukaisia. == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4 == Aiheesta muualla == Luokka:Antiikin Rooman arkkitehtuuri
Pieni Neva

Pieni Neva () on Nevan suuhaara Pietarissa Venäjällä. Neva jakautuu Suureen Nevaan () ja Pieneen Nevaan Vasilinsaaren eli Hirvisaaren () luona, mistä Pieni Neva virtaa ensin Koivusaaren () ja Vasilinsaaren () ja sitten Patsassaaren () ja Alaissaaren () välitse Suomenlahteen. ==Katso myös== * Pieni Nevka ==Lähteet== == Aiheesta muualla == luokka:Pietarin joet ja kanavat Luokka:Nevan alue Luokka:Suuhaarat
Keski-Nevka

thumb|250px|Keski-Nevka elokuussa 2010. Keski-Nevka () on Nevan suuhaara Pietarissa Venäjällä. Se erkanee Suuresta Nevkasta () Mistulansaaren () luona ja virtaa sen eteläpuolitse vastapäätä Korpisaarta () ja Ristisaarta () kunnes laskee Suomenlahteen Ristisaaren ja Mistulansaaren välissä. ==Lähteet== == Aiheesta muualla == luokka:Pietarin joet ja kanavat Luokka:Nevan alue
This Rhythm

This Rhythm on suomalaisen musiikkituottaja ja muusikko T. T. Oksalan kolmas studioalbumi ja se on julkaistu vuonna 1992. Oksala on sen itse tuottanut ja levy-yhtiö on Polarvox. Albumin kappaleista kolme on äänitetty Dublinissa. == Kappaleet == Sävellykset ovat T.T. Oksalan ja J. Syrjälän yhteistyötä ja sanoitukset on tehnyt H. Bent, ellei toisin ole mainittu. ; CD (Polarvox WISHCD 38) # I Can Get No Sleep – 4:11 # I Could Be Rich – 3:21 # The Only One – 4:48 # Radio World (säv. T.T. Oksala & H. Bent) – 3:58 # Innocent Eyes (säv. T.T. Oksala & H. Bent) – 4:25 # Strange Times (trad.) – 3:24 # Angie – 4:48 # This Rhythm – 6:14 # The Dance – 4:02 # Throw Me a Line - 3:24 # Like a Sister – 4:33 # John O'Dreams (säv. P. Tchaikovsky, san. B. Caddick) – 3:05 # Outro (säv. T.T. Oksala) - 3:56 ;Kasetti (Polarvox WISHC 38) ; A-puoli # I Can Get No Sleep – 4:11 # I Could Be Rich – 3:21 # The Only One – 4:48 # Radio World (säv. T.T. Oksala & H. Bent) – 3:58 # Innocent Eyes (säv. T.T. Oksala & H. Bent) – 4:25 # Strange Times (trad.) – 3:24 ; B-puoli # Angie – 4:48 # This Rhythm – 6:14 # The Dance – 4:02 # Like a Sister – 4:33 # John O'Dreams (säv. P. Tchaikovsky, san. B. Caddick) – 3:05 Kappaleiden tekijänoikeudet omistaa Polarvox Music Publishing Oy paitsi kappaleen "John O'Dreams" osalta Bill Caddic / MCPS. == Kokoonpano == * T. T. Oksala – sähkö- ja akustinen kitara, kosketinsoittimet, rumpukoneen ohjelmointi, basso, taustalaulu, samplet * Harry Bent – laulu, taustalaulu * Salla Mertsalo – akustinen ja sähköviulu, naisääni (B3) * Annica Viklund – taustalaulu sekä * Davy Spillane – Irlannin säkkipilli ja matala tinapilli (A6, B1-2) * Jari Kettunen – rummut (A2, A5-6, B1-3) * Masa Maijanen – basso (A2, A5, B1-2, B4) * Ana Murto – kosketinsoittimet ja ohjelmointi (A6, B1-3, B4) Vierailijat: * Shióbhan Armstrong – kelttiläinen harppu (A3) * Anssi Nykänen – rummut (A3) * Mika Jussila – tinatölkki (tin can) (A2) * Frank Boyle – saarnaajan ääni (B2) * Dave Murphy – huilut (A2) * Stina Jean – taustalaulu (A5) * Kim Lönnholm – taustalaulu (A5) * Kalle Jämsen – akustinen kitara (A6) * Mongo Aaltonen – lyömäsoittimet (B3) * Miri Miettinen – rummut (B4) * Toni Lähteenmäki – taustalaulu (B2) == Tuotantotiedot == * tuottaja: T.T. Oksala * äänityspaikat: Finnvoxin studiot, Helsinki ja Wind Mill Lane Studios, Dublin (A6, B1, B2) * äänittäjät: T.T. Oksala sekä Dublinissa Kieran Byrne ja T.T. Oksala apunaan Richard O'Donovan * miksaus ja masterointi: T.T. Oksala Finnvoxin studioilla * etukannen valokuva: Pasi Mannerkoski * takakannen valokuva: Riitta Sourander * albumin suunnittelu: Vesa Lempiäinen * C-kasetin kansipaperin valmistaja: Kirjapaino MONDIAL Oy == Lähteet == * T.T. Oksala MC This Rhythm (Polarvox WISHC 38) 1992 Luokka:Suomalaiset rockalbumit Luokka:Vuoden 1992 albumit Luokka:T. T. Oksalan tuottamat albumit
Haricot vert

Haricot vert (ranskaa: ’vihreä papu’), on hernekasvien (Fabaceae) heimon tarhapapuihin kuuluva yksivuotinen kasvi, joka korjataan varhain. Haricot vert on taitepapu. Taitepavut ja vahapavut eroavat toisistaan vain värinsä puolesta. Taittopavut ovat vihreitä ja niiden palko on pyöreä tai soikea. Ne ovat tarhapavun (Phaseolus vulgaris) viljelymuotoja. Luokka:Hernekasvit
Stalinistinen arkkitehtuuri

pienois|Vuonna 1952 valmistunut Venäjän Helsingin-suurlähetystö edustaa stalinistista arkkitehtuuria Suomessa. Stalinistinen arkkitehtuuri (), joka tunnetaan myös nimillä stalinistinen empiretyyli ja stalinistinen uusrenessanssi, oli Josif Stalinin määräyksestä Neuvostoliiton vuosina 1933–1955 vallalla ollut rakentamisen virallinen tyylisuuntaus. Ensimmäiseksi stalinistista arkkitehtuuria edustavaksi rakennukseksi suunniteltiin 500 metriä korkeaa Neuvostojen palatsia, joka piti rakentaa Moskovaan Kristus Vapahtajan katedraalin päälle. Rakennus ei kuitenkaan toteutunut. Vaikka Stalin kielsi muut arkkitehtuurisuuntaukset, Neuvostoliitossa rakennettiin edelleen konstruktivistisia teollisuusrakennuksia. Stalinistista arkkitehtuuria ei käytetty massarakentamiseen, koska se oli aikaa vievää ja työlästä. Rakennuksia rakennettiin yleensä vain julkiseen käyttöön ja eliitille. Työläisten rakennukset rakennettiin yksinkertaisiksi ja nopeasti. Stalinistisesta arkkitehtuurista alettiin luopua Josif Stalinin kuoltua vuonna 1953. Rakennusten valmistuminen kesti liian kauan, ja ne vaativat runsaasti voimavaroja. Vielä 1960-luvulla on kuitenkin muutamia rakennuksia rakennettu stalinistiseen tyyliin, muun muassa Kiovassa sijatseva Hotel Ukrajina. == Stalinistisen arkkitehtuurin perintö == Vaikka stalinistiseen tyyliin rakentaminen päättyikin jo 1950-luvulla, on vielä 2000-luvullakin rakennettu useita rakennuksia stalinistiseen tyyliin, kuten vuonna 2003 valmistunut Triumph Palace. Sitä on sanottu Moskovan ”kahdeksanneksi sisareksi”, mikä tulee siitä, että Stalin rakennutti Moskovaan seitsemän pilvenpiirtäjää, joita kutsutaan nimellä ”Seitsemän sisarusta”. Venäjän valkoinen talo edustaa osittain myös stalinistista arkkitehtuuria. Rakennus valmistui vuonna 1981. == Katso myös == * Sosialistinen realismi * Totalitaarinen arkkitehtuuri == Lähteet == == Aiheesta muualla == Luokka:1900-luvun arkkitehtuurin suuntaukset Luokka:Venäjän taide Luokka:Stalinismi
Vakiofunktio

Vakiofunktio on matematiikassa sellainen funktio, joka saa kaikilla muuttujan arvoilla aina saman arvon. Tällaisen funktion kuvaaja on vaakasuora eli se muistuttaa siinä mielessä lineaarista funktiota. Wolframs Mathworld: Constant function Jos vakiofunktion arvoksi tulee aina c, voidaan kirjoittaa : f(x) = c \, missä c on reaaliluku. ==Esimerkkejä vakiofunktioista== Vakiofunktiot ovat lineaarisen funktion erikoistapauksia, jossa kulmakerroin a = 0. Funktion lauseke sivenee tällöin :f(x)=a x + b=0 x +b = b Samoin voidaan ajatella potenssifunktion, jonka asteluku on 0, olevan vakiofunktio :f(x)=ax^0=a \cdot 1=a Nollafunktio saa vain arvon 0 ja on siten vakiofunktioiden erikoistapaus. Trigonometriassa funktio :f(x)=sin^2x+cos^2x saa aina arvon 1 ja on siksi vakiofunktio. ==Yleisiä ominaisuuksia== Vakiofunktio on määritelty kaikilla luvuilla, joten lähtöjoukoksi voidaan valita kaikki reaaliluvut \mathbb{R}. Vakiofunktion f kuvaus on surjektio, jos maalijoukkossa on vain luku c :f: \mathbb{R} \to \\{c\\}, mutta kuvaus ei ole koskaan injektio, koska vähintään kaksi lukua (eli tässä tapauksessa kaikki luvut) kuvautuvat samaksi maalijoukon alkioksi c. Tämän vuoksi vakiofunktio ei ole myöskään bijektio. Vakiofunktiolla ei ole nollakohtia paitsi nollafunktiolla, jolla nollakohtia on koko reaalilukujoukko. Jos vakiofunktio f(x) = c on yhdistetyssä funktiossa, on tuloksena vakiofunktio: :(f \circ g)(x)=c \quad tai \quad (g \circ f)(x)=a \quad a,c \in \mathbb{R} Vakiofunktio on monotoninen funktio. Se voidaan tulkita sekä monotonisesti kasvavaksi- että väheneväksi funktioksi. Se on myös parillinen funktio. Ainoa vakiofunktio, joka on myös pariton funktio, on nollafunktio. Vakiofunktion derivaatta on :f'(x)=Dc=0 on aina nolla eli nollafunktio. Vakiofunktion integraalifunktio :F(x)=\int c \ dx = cx + C on lineaarinen funktio. ==Lähteet== == Kirjallisuutta == pdf download ==Aiheesta muualla== * Internetix: Vakiofunktio Luokka: analyysi Luokka:Differentiaalilaskenta Luokka:Polynomit Luokka:Funktiot
Björn Runge

Björn Lennart Runge (s. 21. kesäkuuta 1961 Lysekil) on ruotsalainen elokuvaohjaaja. Runge valmistui Tukholman Stockholms dramatiska högskola -korkeakoulusta 1989. Hän on työskennellyt muun muassa elokuvaohjaaja Roy Anderssonin kanssa. Rungen draamaelokuva Suusta suuhun (Mun mot mun) oli ehdolla Pohjoismaiden neuvoston elokuvapalkinnon saajaksi vuonna 2006. ==Filmografiaa== *Harry & Sonja (1996), ohjaus ja käsikirjoitus *Minkä taakseen jättää (Om jag vänder mig om) (2003), ohjaus ja käsikirjoitus *Suusta suuhun (Mun mot mun) (2005), ohjaus ja käsikirjoitus *Happy End (2011), ohjaus *The Wife (2017), ohjaus Luokka:Ruotsalaiset elokuvaohjaajat Luokka:Vuonna 1961 syntyneet Luokka:Elävät henkilöt
HMS B.2

HMS B.2 oli Britannian kuninkaallisen laivaston B-luokan sukellusvene. == Valmistus == Alus tilattiin Vickers, Sons & Maximilta Barrow-in-Furnessista. Alus laskettiin vesille 30. lokakuuta 1905 ja valmistui 9. joulukuuta. == Palvelus == Varhain aamulla 4. lokakuuta 1912 lähtivät B.2, HMS B.3, HMS B.4 sekä HMS B.5 Devonportista merelle sotaharjoitukseen yhdessä kahdeksan C-luokan sukellusveneen kanssa. Aamun sarastaessa samalla alueella oli matkalla Yhdysvaltoihin Hampurin-Amerikan linjan SS Amerika, joka teki matkaa 20 solmun nopeudella. Risteilyalus törmäsi B.2:een Doverin koillispuolella leikaten sukellusveneen lähes kahtia. Vene upposi lähes välittömästi vieden mukanaan koko miehistön kahta lukuun ottamatta. Pelastuneet olivat olleet aluksen sillalla, mutta ainoastaan toinen upseeri ja vahdissa ollut upseeri luutnantti Pollayne oli ainoa hengissä merestä selvinnyt pelastuessaan HMS C.6:een.Wilson, Michael s. 74 == Lähteet == * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset
Autobahn A9 (Sveitsi)

Autobahn A9 on moottoritie lounaisessa Sveitsissä. == Reitti == A9 on osa kansallista valtatietä N9 (), joka alkaa Juravuoristosta Ranskan rajalta Vallorbesta ja päättyy Alpeille, Italian rajalle, Simplonin solassa sijaisevaan Gondoon. Välillä Essert-Pittet – Villars-Ste-Croix moottoritie A9 kulkee samaa reittiä moottoritien A1 kanssa. Moottoritie A12 erkanee A9:stä Vevey'ssä. A9 on pääosin 4-kaistainen (Orbe–Sierre). Tie kulkee Valais'n ja Vaud'n kantonien alueella. == Rakennushankkeet == Rhônen laaksossa on menossa Sierren ja Vispin välillä rakennushanke, joka pidentää moottoritietä 32 kilometrillä ja muodostaa moottoritiestä yhtenäisen Ballaigues'sta Brigiin. Tieosuus valmistuu suunnitelmien mukaan vuonna 2019. Puolet uudesta osuudesta on tunnelia. Hankkeen kustannusarvio on 3,7 mrd. frangia. == Lähteet == * === Viitteet === == Aiheesta muualla == * Tiedosto: Freeway towards Blécherette.jpg| A9 on Lausannen pohjoispuolella 6-kaistainen Tiedosto: Montreux-Autoroute A9 (3).jpg | A9 ohittaa Montreux'n ja Chillonin linnan korkealla vuorenrintellä Tiedosto: Saint Maurice - Ponts..JPG | A9 ylittää Rhônen Saint Mauricessa Tiedosto: Autobahn A9 Verzweigung Brig-Gils.jpg | Liittymä 34 (Brig-Glis) idästä päin nähtynä Luokka:Sveitsin tiet Luokka:Valais Luokka:Vaud
HMS B.3

HMS B.3 oli Britannian kuninkaallisen laivaston B-luokan sukellusvene. == Valmistus == Alus tilattiin Vickers, Sons & Maximilta Barrow-in-Furnessista. Alus laskettiin vesille 31. lokakuuta 1905 ja valmistui 19. joulukuuta 1906. == Palvelus == Ensimmäisen maailmansodan alkaessa B.3 oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Alus joutui 2. lokakuuta Saksan keisarikunnan laivaston sukellusveneen maaliksi, mutta onnekseen se kykeni väistämään laukaistun torpedon. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Kesällä 1916 alus siirrettiin edelleen Leithiin ja vuoden lopulla se oli luokkansa viimeinen Britteinsaarilla edelleen palveluksessa oleva luokan alus.Wilson, Michael s. 74-75 B.3 vaurioitui pahoin 15. tammikuuta 1917, kun moottoritykkivene HMS ML267 törmäsi sen vasempaan kylkeen konehuoneen kohdalle. Alus jatkoi kuitenkin palvelustaan sodan loppuun joko maalilaivana tai erilaisten testien kohteena. Alus myytiin 20. joulukuuta 1919 romutettavaksi.Wilson, Michael s. 75 ==Lähteet== * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.4

HMS B.4 oli Britannian kuninkaallisen laivaston B-luokan sukellusvene. == Valmistus == Alus tilattiin Vickers, Sons and Maximilta Barrow-in-Furnessista. Alus laskettiin vesille 14. marraskuuta 1905 ja valmistui 28. tammikuuta 1906. == Palvelus == Ensimmäisen maailmansodan alkaessa B.4 oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Alus myytiin 1. huhtikuuta 1919 romutettavaksi.Wilson, Michael s. 74-75 == Lähteet == * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.5

HMS B.5 oli Britannian kuninkaallisen laivaston B-luokan sukellusvene. == Valmistus == Alus tilattiin Vickers, Sons & Maximilta Barrow-in-Furnessista. Alus laskettiin vesille 14. marraskuuta 1905 ja valmistui 25. helmikuuta 1906. == Palvelus == Ensimmäisen maailmansodan alkaessa B.5 oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Alus myytiin 25. elokuuta 1921 romutettavaksi.Wilson, Michael s. 74-75 == Lähteet == * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.6

HMS B.6 oli Britannian kuninkaallisen laivaston B-luokan sukellusvene. == Valmistus == Alus tilattiin Vickers, Sons & Maximilta Barrow-in-Furnessista. Alus laskettiin vesille 30. marraskuuta 1905 ja valmistui 3. maaliskuuta 1906. == Palvelus == Kesällä 1912 B.6 siirrettiin Gibraltarille. Turkin liityttyä keskusvaltoihin ensimmäiseen maailmansotaan alkoivat sotatoimet Välimeren itäosissa. Alus siirrettiin alueelle helmikuussa 1915. Sukellusvene HMS E.15 ajettua karille, jonne sen miehistö joutui sen hylkäämään. Määrättiin B.6:n päällikkö luutnantti R. E. Birch tuhoamaan hylku torpedoimalla, jottei se joutuisi vihollisen käsiin. Alus laukaisi molemmat torpedoputkensa saamatta osumaa hylkyyn.Wilson, Michael s. 75-76 E-luokan sukellusveneiden saavuttua alueelle alus siirrettiin muiden B-luokan alusten mukana Maltalle, jossa se sai uuden tehtävän toimia partioaluksena Pohjois-Afrikan rannikolla Tunisiasta Egyptiin. Alus vapautui kuitenkin pian tehtävästä sopimattomuutensa vuoksi. Alus myytiin 1921 romutettavaksi.Wilson, Michael s. 77 == Lähteet == * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.7

HMS B.7 oli Britannian kuninkaallisen laivaston B-luokan sukellusvene. == Valmistus == Alus tilattiin osana vuosien 1904-1905 laivasto-ohjelmaa Vickersiltä Barrow-in-Furnessista. Alus laskettiin vesille 30. marraskuuta 1905 ja valmistui 27. maaliskuuta 1906.Akermann, Paul s. 123 == Palvelus == Kesällä 1912 B.7 siirrettiin Gibraltarille sisaralustensa HMS B.6:n ja HMS B.8:n kanssa. Italian liityttyä ympärysvaltoihin piti Ranskan ja Britannian lähettää aluksia Italian tueksi Adrianmerelle sijoitettua Itävalta-Unkarin laivastoa vastaan. Britannia päätti lähettää osastoon Välimerellä olevat B-luokan sukellusveneet ja B.7, B.8 ja HMS B.9, jotka saapuivat Venetsiaan 11. lokakuuta 1915. Osasto viipyi Venetsiassa lokakuuhun 1916, jolloin H-luokan sukellusveneet saapuivat alueelle.Wilson, Michael s. 75-77 Alus lähti sisaralustensa mukana 30. lokakuuta Maltalle, jossa ne poistettiin palveluksesta odottamaan päätöstä kohtalostaan. Vuonna 1917 alukset muutettiin partioveneiksi aseistamalla ne 12 naulan tykillä ja rakentamalla ohjauskansi. Muutostöiden jälkeen ne palasivat valvomaan Otrantonsalmen sulkua.Wilson , MIchael s. 79 Alus myytiin 31. lokakuuta 1919 romutettavaksi. ==Lähteet== * * * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.8

HMS B.8 oli Britannian kuninkaallisen laivaston B-luokan sukellusvene. == Valmistus == Alus tilattiin osana vuosien 1904-1905 laivasto-ohjelmaa Vickers, Sons & Maximilta Barrow-in-Furnessista. Alus laskettiin vesille 23. tammikuuta 1906 ja valmistui 10. huhtikuuta.Akermann, Paul s. 123 == Palvelus == Kesällä 1912 B.8 siirrettiin Gibraltarille sisaralustensa HMS B.6:n ja HMS B.7:n kanssa. Italian liityttyä ympärysvaltoihin piti Ranskan ja Britannian lähettää aluksia Italian tueksi Adrianmerelle sijoitettua Itävalta-Unkarin laivastoa vastaan. Britannia päätti lähettää osastoon Välimerellä olevat B-luokan sukellusveneet ja B.7, B.8 ja HMS B.9, jotka saapuivat Venetsiaan 11. lokakuuta 1915. Osasto viipyi Venetsiassa lokakuuhun 1916, jolloin H-luokan sukellusveneet saapuivat alueelle.Wilson, Michael s. 75-77 Alus lähti sisaralustensa mukana 30. lokakuuta Maltalle, missä ne poistettiin palveluksesta odottamaan päätöstä kohtalostaan. Vuonna 1917 alukset muutettiin partioveneiksi aseistamalla ne 12 naulan tykillä ja rakentamalla ohjauskansi. Muutostöiden jälkeen ne palasivat valvomaan Otrantonsalmen sulkua.Wilson , MIchael s. 79 Alus myytiin 31. lokakuuta 1919 romutettavaksi. ==Lähteet== * * * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.9

HMS B.9 oli Britannian kuninkaallisen laivaston B-luokan sukellusvene. == Valmistus == Alus tilattiin vuosien 1904-1905 laivasto-ohjelmassa Vickers Sons & Maximilta Barrow-in-Furnessista. Alus laskettiin vesille 24. tammikuuta 1906 ja valmistui 28. huhtikuuta.Akermann, Paul s. 123 == Palvelus == Kesällä 1912 B.9 siirrettiin Maltalle sisaralustensa HMS B.10:n ja HMS B.11:n kanssa. Italian liityttyä ympärysvaltoihin piti Ranskan ja Britannian lähettää aluksia Italian tueksi Adrianmerelle sijoitettua Itävalta-Unkarin laivastoa vastaan. Britannia päätti lähettää osastoon Välimerellä olevat B-luokan sukellusveneet HMS B.7, HMS B.8 ja B.9, jotka saapuivat Venetsiaan 11. lokakuuta 1915. Osasto viipyi Venetsiassa lokakuuhun 1916, jolloin H-luokan sukellusveneet saapuivat alueelle.Wilson, Michael s. 75-77 Alus lähti sisaralustensa mukana 30. lokakuuta kohti Maltaa, jossa ne poistettiin palveluksesta odottamaan päätöstä kohtalostaan. Vuonna 1917 alukset muutettiin partioveneiksi aseistamalla ne 12 naulan tykillä ja rakentamalla ohjauskansi. Muutostöiden jälkeen ne palasivat valvomaan Otrantonsalmen sulkua.Wilson , Michael s. 79 Alus myytiin 31. lokakuuta 1919 romutettavaksi. ==Lähteet== * * * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
HMS B.10

HMS B.10 oli Britannian kuninkaallisen laivaston B-luokan sukellusvene. == Valmistus == Alus tilattiin osana vuosien 1904-1905 laivasto-ohjelmaa Vickers, Sons & Maximilta Barrow-in-Furnessista. Alus laskettiin vesille 28. maaliskuuta 1906 ja valmistui 31. toukokuuta.Akermann, Paul s. 123 == Palvelus == Vuoteen 1912 B.10 viipyi Britteinsaarilla lähinnä rannikonvalvontatehtävissä, minkä jälkeen se siirrettiin HMS B.9 ja HMS B.11 kanssa Maltalle. Sen tehtävänä oli partioida 1914-1915 Dardanellien ja Italian liityttyä sotaan 1915-1916 Venetsian edustalla. Alus upposi 9. elokuuta 1916 Venetsiassa jouduttuaan ilmahyökkäykseen. Hylky nostettiin ja romutettiin.Akermann, Paul s. 124-125 ==Lähteet== * * * === Viitteet === Luokka:Kuninkaallisen laivaston B-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan sukellusveneet
Saumauslaasti

Saumauslaasti on tavallista laastia hienojakoisempi laasti laattojen ja klinkkerin asennusta varten. Se on tavallisesti valmistettu sementistä, hiekasta, vedestä sekä väriaineista ja joskus myös hienosta sorasta. ==Katso myös== *Laasti *Muuraus Luokka:Muuraus
Jebusilaiset

Jebusilaiset (tai jebusiitit) olivat Raamatun mukaan muinainen kanaanilaisten heimo, joka asutti Jerusalemin ympäristöä ennen juutalaisten alueen valtausta., ym. Raamatun mukaan Israelin kuningas Daavid valloitti Jerusalemin jebusilaisilta. Kuuluisin jebusilainen oli Zadok Kananiitti, joka voiteli Salomon kuninkaaksi todennäköisesti argamanipurppuralla värjätyllä öljyllä. Kuningas Salomon temppeli rakennettiin jebusilaisten temppelin tilalle. Historioitsija Rachel Eliorin mukaan jebusiitit liittoutuivat juutalaisten keskuudessa vallassa olleen Daavidin suvun kanssa ja muodostivat myöhemmin Babylonin vankeuden jälkeen essealaiset yhteisöt niin Kuolleenmeren rannoilla kuin Eufratin laaksoissakin. Jasser Arafatin käsityksen mukaan nykyiset palestiinalaiset polveutuvat muinaisista jebusilaisista. ==Lähteet== Luokka:Raamatun kansat
Van Dyke Brooke

Van Dyke Brooke (oik. Duncan Stewart McKerrow; 22. kesäkuuta 1859 Detroit, Michigan - 17\. syyskuuta 1921 Saratoga Springs, New York) oli yhdysvaltalainen, merkittävä varhaisten mykkäelokuvien elokuvaohjaaja, näyttelijä ja käsikirjoittaja New Yorkissa 1900- ja 1910-luvuilla. == Elämä ja ura == 49-vuotias Van Dyke Brooke aloitti elokuvaohjaajan- ja käsikirjoittajanuransa Vitagraph Studiosilla New Yorkissa vuonna 1908. Hän oli toiminut aiemmat vuosikymmenet arvostettuna näyttelijänä Detroitin teatterinäyttämöillä. Van Dyke teki ensiesiintymisensä elokuvissa vuonna 1909 ilmestyneessä His First Girl -lyhytelokuvassa. Van Dyken ensimmäinen ohjaustyö oli The Reprieve: An Episode in the Life of Abraham Lincoln (1908). Hänestä tuli pian Vitagraphin kuuluisimpia ja arvostetuimpia ohjaajia.Robert Grau (1914) The Theatre of Science: A Volume of Progress and Achievement in the Motion Picture Industry, Broadway Publishing Company, New York Brooke näytteli Vitagraphin suositussa Captain Barnacle -sarjaelokuvassa studion suuren tähden John Bunnyn kanssa. Brooke myös ohjasi Captain Barnacle -elokuvia. Elokuvaohjaajana Brooke tunnettiin parhaiten; hän ohjasi erityisesti Vitagraphin toista suurta tähteä Norma Talmadgea tämän varhaisissa menestyselokuvissaan. Brooke näytteli myös Talmadgen kanssa; he tekivät monta yhteistä elokuvaa vuosina 1913-1915\. Vuonna 1916 Vitagraph Studiosia alettiin uudistamaan, jolloin elokuvayhtiö ”puhdisti” studion ja irtisanoi kaikki vanhat työntekijät; irtisanomisen sai niin näyttelijät kuin ohjaajatkin. Tällöin 57-vuotias Brooke joutui jättämään studion, mutta ohjasi Captain Jinks -sarjaelokuvan loppuun. Näitä elokuvia ilmestyi vuosina 1916-1917 yhteensä 16 kappaletta. Tämän jälkeen Brooke ohjasi vielä Thanhouser Film Corporationille elokuvat An Amateur Orphan (1917) ja It Happened to Adele (1917) ja American Cinema Corporationille The Stormy Petrell (1919), jonka jälkeen Brooke päätti yli kymmenen vuotta kestäneen ohjaajanuransa noin 220 ohjatun elokuvan jälkeen. 60-vuotias Brooke jatkoi draama- ja komedianäyttelijänä mykkäelokuvissa kuolemaansa saakka. Van Dyke Brooke kuoli 62-vuotiaana Saratoga Springsin kaupungissa New Yorkissa 17. syyskuuta vuonna 1921. Hänet haudattiin Elmwoodin hautausmaalle kotikaupunkiinsa Detroitiin. == Lähteet == == Aiheesta muualla == * * * Van Dyke Brooke Find a Gravessa Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset mykkäelokuvien näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1859 syntyneet Luokka:Vuonna 1921 kuolleet
Bechir Khiari

Bechir Khiari (s. 24. huhtikuuta 1960) on tunisialainen entinen judoka, joka saavutti parhaimmillaan pronssia Välimeren kisoista vuonna 1987.JudoInside.com Viitattu 19.3.2012 Hän kilpaili myös vuonna 1984 Los Angelesin kesäolympialaisissa, jossa Khiari sijoittui seitsemänneksi. Khiari ylsi samaan sijoitukseen vuoden 1987 judon MM-kisoissa Länsi-Saksassa, yli 95-kiloisten sarjassa.World Championships Essen, 1987, West Germany Viitattu 19.3.2012 ==Lähteet== Luokka:Tunisialaiset judokat Luokka:Vuonna 1960 syntyneet Luokka:Elävät henkilöt
Sami Mekni

Sami Mekni (s. 30. toukokuuta 1974) on tunisialainen judoka, joka saavutti urallaan kaksi hopeamitalia Afrikan-mestaruuskisoista alle 60 ja 66 kiloisten sarjassa vuosina 1997 ja 1998.JudoInside.com Viitattu 11.12.2014 ==Lähteet== Luokka:Tunisialaiset judokat Luokka:Vuonna 1974 syntyneet Luokka:Elävät henkilöt
Agnes Osazuwa

Agnes Osazuwa (s. 26. kesäkuuta 1989 Benin City) on nigerialainen pikajuoksija.Osazuwan profiili sports-reference.comissa Osazuwa kilpaili 2008 Bydgoszczin nuorten MM-kisoissa, joissa karsiutui 100 metrin juoksussa toisissa alkuerissä ajalla 11,68. Hän juoksi samana vuonna Pekingin olympialaisissa Nigerian joukkueessa 4 × 100 metrin viestijuoksun alkuerissä.iaaf.org - Olympic Games 2008 - Results 4x100 Metres Relay W Heats Loppukilpailussa, jossa Osazuwa ei ollut enää mukana, Nigeria sijoittui alun perin kolmanneksi, mutta nousi myöhemmin olympiahopealle kun Venäjän joukkue hylättiin vuonna 2016. Vuonna 2010 Osazuwa sijoittui Afrikan-mestaruuskisoissa 100 metrillä neljänneksi ajalla 11,33 ja voitti pikaviestissä kultaa.http://www.dbresults.net/sitof/risultati/at/2010/Nairobi2807201001/at/asf/043/004/cgcgr3atasf043s004001.html Kauden lopussa hän oli mukana IAAF:n maanosien cupissa Afrikan joukkueessa, joka sijoittui pikaviestissä kolmanneksi.http://www.iaaf.org/wcp10/results/eventcode=4435/racedate=09-04-2010/sex=W/discCode=4X1/combCode=hash/roundCode=f/results.html#detW_4X1_hash_f Osazuwa juoksi Daegun MM-kisoissa 2011 Nigerian joukkueessa, joka oli pikaviestin seitsemäs.http://daegu2011.iaaf.org/ResultsByEvent.aspx?/disctype=4/sex=W/discCode=4X1/combCode=hash/roundCode=f/results.html#detW_4X1_hash_f Osazuwa on 150 senttimetriä pitkä ja painaa kilpailukaudella 60 kilogrammaa. ==Henkilökohtaiset ennätykset== Lähde: IAAF ===Ulkoradat=== * 100 metrin juoksu: 11,33 (2010) * 200 metrin juoksu: 23,75 (2009) ==Lähteet== Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1989 syntyneet Luokka:Elävät henkilöt